Author: bauml
Company: AB

Doložka prednosti
medzinárodnej zmluvy pred zákonmi 
(čl. 7 ods. 5 ústavy)

1.	Gestor zmluvy: Ministerstvo dopravy, výstavby a regionálneho rozvoja 
Slovenskej republiky

2.	Názov zmluvy: Protokol z roku 1997, ktorým sa mení a dopĺňa Protokol z roku 1978 
k Medzinárodnému dohovoru o zabránení znečisťovaniu z lodí, ktorého nedeliteľnou súčasťou je Medzinárodný dohovor o zabránení znečisťovaniu z lodí z roku 1973 
(Londýn 26. septembra 1997, ďalej len „protokol 1997“)

3.	Účel a predmet zmluvy a jeho úprava v právnom poriadku Slovenskej republiky:
Cieľom predkladaného návrhu protokolu 1997 je vytvoriť právne podmienky a pravidlá pre zabránenie znečisťovaniu ovzdušia z námorných lodí.
Na dosiahnutie súladu s ustanoveniami protokolu 1997 je potrebné riadne presadzovanie povinností vzhľadom na obsah síry v lodných palivách a zabezpečenie účinnejšieho systému monitorovania a presadzovania s cieľom zaistiť riadne vykonávanie ustanovení protokolu 1997. Na tento účel je nevyhnutné, aby každý členský štát zabezpečil dostatočne častý a presný odber vzoriek lodného paliva uvádzaného 
na trh alebo používaného na palube lode a pravidelne kontroloval lodné denníky a dodacie listy na lodné palivo. Na zabezpečenie súladu s medzinárodnými právnymi predpismi a zaistenie riadneho uplatňovania nových noriem pre síru, stanovených globálne 
v Európskej únii, je nevyhnutné zabezpečenie úplného súladu s revidovanou prílohou VI 
k protokolu 1997. Na zabezpečenie minimálnej kvality paliva používaného v lodiach, 
a to na základe súladu s palivami alebo technológiami, by sa nemalo povoliť používanie lodného paliva s obsahom síry vyšším, než je všeobecná norma 3,5 hmotnostného percenta, ani jeho uvádzanie na trh Európskej únie.

4.	Priama úprava práv alebo povinností fyzických osôb alebo právnických osôb:
Protokol 1997 upravuje práva a povinnosti fyzických osôb aj právnických osôb v prílohe VI. 

5.	Úprava predmetu medzinárodnej zmluvy v práve EÚ:
V primárnom práve EÚ je daná problematika upravená v 3. časti, Hlave VI (Doprava) „Zmluvy o fungovaní Európskej únie“. V sekundárnom práve EÚ je daná problematika upravená v smernici Rady 1999/32/ES z 26. apríla 1999 o znížení obsahu síry v niektorých kvapalných palivách, ktorou sa mení a dopĺňa smernica 93/12/EHS (Mimoriadne vydanie Ú. v. EÚ kap. 13/ zv. 24) v platnom znení. V sekundárnom práve EÚ je daná problematika upravovaná smernicou Európskeho parlamentu a Rady 2005/35/ES zo 7. septembra 2005 o znečisťovaní mora z lodí a o zavedení sankcií 
za porušenia (Ú. v. EÚ L 255, 30. 9. 2005) v platnom znení) začlenené do práva EÚ.

6.	Kategória zmluvy podľa článok 7 ods. 4 Ústavy Slovenskej republiky (vyžaduje pred pristúpením Slovenskej republiky k Protokolu súhlas Národnej rady Slovenskej republiky):
Protokol 1997 je podľa článku 7 ods. 4 Ústavy SR medzinárodnou zmluvou všeobecnej povahy a zároveň je medzinárodnou zmluvou, ktorá priamo zakladá práva 
alebo povinnosti fyzických osôb alebo právnických osôb, na platnosť ktorej sa vyžaduje pred ratifikáciou súhlas Národnej rady Slovenskej republiky.

7.	Kategória zmluvy podľa článok 7 ods. 5 Ústavy Slovenskej republiky (má prednosť pred zákonmi):
Protokol 1997 je podľa článku 7 ods. 5 Ústavy SR medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb, a na ktorej vykonanie nie je potrebný zákon, a ktorá má po ratifikácii a vyhlásení spôsobom ustanoveným zákonom prednosť pred zákonmi Slovenskej republiky. 

8.	Dopady prijatia medzinárodnej zmluvy, ktorá má prednosť pred  zákonmi                      na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo zmeny z dôvodu duplicity): 
Na vykonávanie protokolu 1997 nie je potrebné meniť ani prijať žiadne vnútroštátne právne predpisy alebo ich jednotlivé ustanovenia, ktorých sa medzinárodná zmluva týka.

/2